Diari Oficial de la Generalitat Valenciana


Sumari del DOGV 1413, del 31-10-1990 (1990/819197)

ORDRE de 20 de setembre de 1990, de la Conselleria de Cultura, Educació i Ciència, per la qual acorde la renovació del concert educatiu subscrit pel centre docent privat Institució Cultural Domas, de Godella (València).
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/09/20/(1)/dof/vci/html**

### Dades del document

Número de DOGV
:   1413

Data del DOGV
:   31-10-1990

Secció del DOGV
:   DISPOSICIONS GENERALS

Número del document
:   1990/819197


Data del document
:   20-09-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 de setembre de 1990 de la Conselleria de Cultura, Educació i Ciència, per la qual acorda la renovació del concert educatiu subscrit pel centre docent privat Institució Cultural Domus de Godella (València).  
Vist que per ordre d'aquesta Conselleria, d'11 de juliol d'enguany, s'ha acordat d'acomplir en tots els termes la sentència que ha dictat la Sala del Contenciosa administrativa del Tribunal Superior de Justícia de la Comunitat Valenciana el 25 de maig de 1990, en la qual es reconeixia el dret al concert educatiu al centre docent privat Institución Cultural Domus de Godella (València), puíx s'estimava el recurs interposat per l'Associació de Pares d'Alumnes i la Sra. Josefa Valero Herrero i altres, contra l?Ordre de Conselleria de 15 d'abril de 1989, segons la qual es denegava la renovació del concert educatiu a aquest centre.  
Vist que el centre docent privat Institución Cultural Domus de Godella (València) va sol·licitar quan pertocava la renovació del concert educatiu subscrit en règim singular amb la Conselleria de Cultura, Educació i Ciència.  
Vist que en data 29 de gener de 1990, la titularitat del centre va sol·licitar la incorporació al règim de concerts educatius, per a 18 unitats d'Educació General Bàsica i que per Ordre d'aquesta Conselleria de 4 de maig de 1990 es va desestimar la sol·licitud. Vista la sentència de 25 de maig de 1990 de la Sala del contenciosa Administrativa del Tribunal Superior de Justícia, el Reglament de Normes Bàsiques sobre Concerts Educatius aprovat pel Reial Decret 2377/1985, de 18 de desembre i l?Ordre de 27 de desembre de 1988 de la Conselleria de Cultura, Educació i Ciència.  
Atés que, per tal de donar compliment a allò que estableix la sentència de 25 de maig de 1990, pertoca reconèixer al centre docent privat, Institución Cultural Domus de Godella (València), el dret a la renovació del concert educatiu si bé, tenint en compte el nombre d'unitats en funcionament del centre, el descens de la matricula en els primers cursos d'Educació General Bàsica i que les necessitats d'escolarització de la localitat les atenen de sobra els centres docents finançats amb fons públics, la renovació del concert educatiu s'ha de fer per a 18 unitats.  
Atès que tenint en compte que el reconeixement del dret a la renovació del concert educatiu a causa de la sentència amunt consignada suposa, igualment, deixar sense efecte l'Ordre de 4 de maig de 1990, pel que fa a la denegació al centre de la incorporació al règim de concerts educatius a partir del curs 1990/1991.  
Atès que la retroactivitat dels efectes de la renovació del concert educatiu que s'acorda, a l'inici del curs acadèmic 1989/1990, segons que estableix l'article 45-3 de la Llei de procediment administratiu, suposa el compliment des d'aquest moment, tant per part de l'administració educativa com per la titularitat del centre, de les obligacions que, segons que estableix la Llei orgànica reguladora del dret a l'educació i el Reglament de normes bàsiques sobre concerts educatius, a ambdós imposa el règim de concerts educatius,  
Fent ús de les atribucions que em confereix l'article 35 de la Llei de govern valencià,  
ORDENE  
Primer  
Aprovar la renovació del concert educatiu per a 18 unitats d'Educació General Bàsica, en règim general, al centre docent privat Institución Cultural Domus, situat al C/ Arzobispo Fuero, s/n de Godella (València), amb número de codi 46148536, per tal de donar compliment del que estableix la sentència de 25 de maig de 1990 de la sala del Contenciós Administratiu del Tribunal Superior de Justícia de la Comunitat Valenciana.  
Deixar sense efecte l?Ordre de 4 de maig de 1990, pel que fa a la denegació al centre de la incorporació al règim de concerts educatius a partir del curs 1990/1991.  
Segon  
Que els efectes de la renovació del concert educatiu aprovada i, en conseqüència, l'inici del còmput del temps de vigència d'aquest, es retrotrauen al començament del present curs acadèmic 1989/1990.  
Segons que estableix l'article 25 del reglament, la renovació del concert educatiu es formalitzarà en el corresponent document administratiu, que el subscriuran el director territorial de Cultura i Educación i el titular del centre o persona que en tinga la representació legal, i amb aquesta finalitat s'indicarà el dia i l'hora, dins dels deu dies següents a la notificació d'aquesta ordre. Si el titular, sense causa justificada, no compareixia el dia i l'hora indicats, perdrà els drets.  
Tercer  
El pagament delegat, per part de la Conselleria de Cultura, Educació i Ciència, de la nòmina del professorat de les unitats concertades del centre i de les corresponents liquidacions de cotització a la Seguretat Social es farà a partir del pròxim mes de setembre, a l'efecte del qual la titularitat del centre procedirà segons que disposa l'article 49-5 de la Llei orgànica reguladora del dret a l'educació i 35, 36 i 37 del Reglament de normes bàsiques sobre concerts educatius.  
El reintegrament a la titularitat del centre dels salaris del professorat de les unitats concertades i de les cotitzacions a la Seguretat Social que aquesta haja abonat fins al 31 d'agost de 1990, es farà prèvia la presentació, per aquesta, de la documentació acreditativa dels pagaments, sense que en cap cas puga de passar els límits assenyalats en l'article 13 i la disposició transitòria quarta del reglament.  
Així mateix, es Lliurarà a la titularitat les quantitats corresponents a la resta de despeses de funcionament del centre segons que estableixen els articles 13-1-b) i 34-2 del reglament.  
Quart  
El compliment per part de l'administració de les obligacions a què fa referència l'apartat anterior, queda condicionat a l'acreditació documental, per part de la titularitat del centre, de la devolució de les quantitats que els pares o tutors de l'alumnat de les unitats concertades hagen abonat al centre per l'ensenyament rebut des de l'inici de l'any acadèmic en curs fins al 31 d'agost de 1990, per tal de garantir el compliment de l'obligació assenyalada en l'article 51-1 de la Llei orgànica reguladora del dret a l'educació.  
Cinquè  
En el termini d'un mes des de la notificació de la presente Ordre es constituiran els òrgans de govern del centre segons que estableixen la Llei orgànica reguladora del dret a l'educació, el Reglament de normes bàsiques sobre concerts educatius i les normes que els despleguen.  
València, 20 de setembre de 1990.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI